Z  á  p  i  s  n  i  c  a

z rokovania Komisie na vyhodnotenie osobitného ponukového konania
dňa 05. 06. 2024
zriadenej podľa § 8a ods. 6 zákona č.278/1993 Z. z. o správe majetku štátu v znení neskorších predpisov

Priebeh rokovania

Komisia Okresného úradu Trenčín na vyhodnotenie osobitného ponukového konania na prevod vlastníctva nehnuteľného majetku štátu v dočasnej správe Okresného úradu Trenčín, nachádzajúceho sa v k. ú. Vrbovce, obec Vrbovce, zapísaného v katastri nehnuteľností vedenom Okresným úradom Myjava, katastrálny odbor na LV č. 9684:

· pozemok KN-E parc. č. 19527, druh pozemku záhrada o výmere 885 m2, spoluvlastnícky podiel 1/1

bola menovaná Opatrením prednostu Okresného úradu Trenčín JUDr. Petra Paráka č. OÚ-TN-OO-2024/004674 - 10 zo dňa 03. 06. 2024, a to v nasledovnom zložení:

· predseda komisie:
Ing. Ľubica Pilátová

· členovia:

JUDr. Peter Filo





JUDr. Jana Habáňová





Ing. Eva Šlosárová





Ing. Jana Hôrková


Nakoľko ide o nehnuteľný majetok v dočasnej správe Okresného úradu Trenčín podľa § 5 zákona č. 278/1993 Z. z. o správe majetku štátu v znení neskorších predpisov (ďalej len „zákon“), ktorý neslúži a ani v budúcnosti nebude slúžiť správcovi na plnenie úloh v rámci predmetu jeho činnosti alebo v súvislosti s ním, Okresný úrad Trenčín nevydal rozhodnutie o prebytočnosti a začal s týmto nehnuteľným majetkom nakladať ako s prebytočným majetkom štátu.


Dňa 09. 05. 2023 bola v registri ponúkaného majetku štátu, v časti ponuky pre správcov, zverejnená ponuka na prevod predmetného prebytočného nehnuteľného majetku štátu s uvedením lehoty na doručenie ponúk. Lehota začala plynúť dňa 10. 05. 2023 a uplynula dňa 08. 06. 2023. Žiaden zo správcov majetku štátu na ponuku nereagoval. 


Nakoľko ponukové konanie na predmetný nehnuteľný majetok nebolo úspešné, začal Okresný úrad Trenčín v súlade s § 8a zákona uskutočňovať osobitné ponukové konanie.



Dňa 17. 05. 2024 bola v registri ponúkaného majetku štátu, v časti osobitné ponukové konania, zverejnená ponuka na odplatný prevod predmetného prebytočného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 18. 05. 2024 a uplynula dňa 04. 06. 2024. Primeraná cena predmetného pozemku bola podľa § 8a ods. 3 zákona stanovená na 4 940,- EUR, slovom štyritisícdeväťstoštyridsať eur. 


Na zverejnenú ponuku Okresného úradu Trenčín boli v stanovenej lehote doručené nasledovné cenové ponuky:

· Martin Synák, bytom Bratislava, cenová ponuka doručená dňa: 22. 05. 2024
· Mgr. Pavol Lojek, bytom Spišská Belá, cenová ponuka doručená dňa: 29. 05. 2024
· Peter Samuel Mizerák, bytom Myjava, cenová ponuka doručená dňa: 31. 05. 2024

· Mário Straka, bytom Spišská Nová Ves, cenová ponuka doručená dňa: 31. 05. 2024

· Mgr. Jakub Kvasniak, PhD., bytom Oravská Polhora, cenová ponuka doručená dňa: 03. 06. 2024    
· Barbora Mikolášková, bytom Stará Turá, cenová ponuka doručená dňa: 03. 06. 2024

· Kamil Kubovich, bytom Bratislava, cenová ponuka doručená dňa: 04. 06. 2024

· VK Real Estate s. r. o., so sídlom Cabajská 817/2, 951 48 Jarok, IČO: 53 095 022, cenová ponuka doručená dňa: 04. 06. 2024
· Ján Gabriel, bytom Senica, cenová ponuka doručená dňa: 04. 06. 2024

· Stanislav Rožník, bytom Dolná Súča, cenová ponuka doručená dňa: 04. 06. 2024

Zasadnutie komisie bolo stanovené na deň 05. 06. 2024.

Na začiatku zasadnutia komisie jej predseda Ing. Ľubica Pilátová oboznámila členov komisie s dôvodmi zriadenia komisie. Jej úlohou bolo vyhodnotiť cenové ponuky záujemcov na prevod vlastníctva nehnuteľného majetku štátu nachádzajúceho sa v k. ú. Vrbovce, obec Vrbovce, zapísaného v katastri nehnuteľností  vedenom Okresným úradom Myjava, katastrálny odbor na LV č. 9684, a to pozemku KN-E parc. č. 19527, druh pozemku záhrada o výmere 885 m2, spoluvlastnícky podiel 1/1.

Komisia Okresného úradu Trenčín na vyhodnotenie osobitného ponukového konania predmetného nehnuteľného majetku štátu sa oboznámila so Znaleckým posudkom č. 40/2023, vo veci stanovenia všeobecnej hodnoty nehnuteľností a stavieb: pozemok E-KN parcelné číslo 19527, katastrálne územie Vrbovce, obec Vrbovce, okres Myjava, kraj Trenčiansky, s príslušenstvom v spoluvlastníckom podiele 1/1, na právne úkony podľa zákona č. 278/1993 Z. z. o správe majetku štátu v znení neskorších predpisov zo dňa 30. 04. 2023, vyhotoveným Ing. Petrom Martiškom, Počašie č. 1176/63, 951 41 Lužianky, znalcom v odbore Stavebníctvo, odvetvie Odhad hodnoty nehnuteľností.


Všeobecná hodnota predmetného pozemku bola znalcom určená na sumu 4 938,30 EUR, po zaokrúhlení 4 940,- EUR, slovom štyritisícdeväťstoštyridsať eur, ktorá je zároveň cenou primeranou.


Komisia Okresného úradu Trenčín na vyhodnotenie osobitného ponukového konania predmetného nehnuteľného majetku štátu za osobnej prítomnosti všetkých jej členov skonštatovala, že obálky otvárané predsedom komisie Ing. Ľubicou Pilátovou spĺňali náležitosti osobitného ponukového konania, boli doručené v stanovenej lehote a pred otváraním boli zalepené. Cenové ponuky záujemcov boli nasledovné:

· Martin Synák, cenová ponuka:

4 940,-   EUR
· Mgr. Pavol Lojek, cenová ponuka: 

5 055,-   EUR
· Peter Samuel Mizerák, cenová ponuka:
9 300,-   EUR
· Mário Straka, cenová ponuka:

8 400,-   EUR
· Mgr. Jakub Kvasniak, cenová ponuka:
6 800,-   EUR
· Barbora Mikolášková, cenová ponuka:
9 909,-   EUR
· Kamil Kubovich, cenová ponuka:

5 010,-   EUR
· VK Real Estate s. r. o., cenová ponuka: 
7887,01 EUR
· Ján Gabriel, cenová ponuka:


7 900,-   EUR
· Stanislav Rožník, cenová ponuka: 

5 001,-   EUR
Súčasne bolo zistené, že finančné zábezpeky od záujemcov boli zložené na určený účet Ministerstva vnútra SR nasledovne:

· Martin Synák - finančná zábezpeka zložená na účet nebola
· Mgr. Pavol Lojek - finančná zábezpeka zložená na účet dňa 24. 05. 2024

· Peter Samuel Mizerák - finančná zábezpeka zložená na účet dňa 29. 05. 2024

· Mário Straka - finančná zábezpeka zložená na účet dňa 29. 05. 2024

· Mgr. Jakub Kvasniak, PhD. - finančná zábezpeka zložená na účet dňa 31. 05. 2024   
· Barbora Mikolášková - finančná zábezpeka zložená na účet dňa 31. 05. 2024

· Kamil Kubovich - finančná zábezpeka zložená na účet dňa 04. 06. 2024
· VK Real Estate s. r. o. - finančná zábezpeka zložená na účet dňa 31. 05. 2024
· Ján Gabriel - finančná zábezpeka zložená na účet dňa 04. 06. 2024
· Stanislav Rožník - finančná zábezpeka zložená na účet dňa 04. 06. 2024
Nakoľko finančná zábezpeka od Martina Synáka na účet Ministerstva vnútra SR nebola vôbec pripísaná, jeho cenová ponuka bola z osobitného ponukového konania vylúčená v súlade s § 8a ods.2 písm.c) zákona. 


Komisia Okresného úradu Trenčín na vyhodnotenie osobitného ponukového konania predmetného nehnuteľného majetku štátu za osobnej prítomnosti všetkých jej členov skonštatovala, že Barbora Mikolášková, bytom Stará Turá ponúkla za kúpu predmetnej nehnuteľnosti v k. ú. Vrbovce, obec Vrbovce, cenu vyššiu ako všetci ostatní záujemcovia, a zároveň vyššiu ako bola vyhlásená primeraná cena v registri ponúkaného majetku štátu, v časti osobitné ponukové konania, a tým splnila podmienky osobitného ponukového konania stanovené v § 8a ods. 7 zákona na odplatný prevod vlastníctva predmetného nehnuteľného majetku štátu nachádzajúceho sa v k. ú. Vrbovce. 

Záver:

Komisia Okresného úradu Trenčín na vyhodnotenie osobitného ponukového konania na prevod vlastníctva nehnuteľného majetku štátu v dočasnej správe Okresného úradu Trenčín, nachádzajúceho sa v k. ú. Vrbovce, obec Vrbovce, zapísaného v katastri nehnuteľností vedenom Okresným úradom Myjava, katastrálny odbor na LV č. 9684, a to pozemku KNE parc. č. 19527, druh pozemku záhrada o výmere 885 m2, spoluvlastnícky podiel 1/1, vzhľadom na výsledok osobitného ponukového konania odporúča JUDr. Petrovi Parákovi, prednostovi Okresného úradu Trenčín, uzatvoriť, podľa § 11 zákona, s Barborou Mikoláškovou, kúpnu zmluvu o prevode vlastníctva nehnuteľného majetku štátu v správe Okresného úradu Trenčín, v k. ú. Vrbovce, obec Vrbovce, za kúpnu cenu 9 909,- EUR. 
Ing. Ľubica Pilátová, v.r.
JUDr. Peter Filo, v.r.
JUDr. Jana Habáňová, v.r.
Ing. Eva Šlosárová, v.r.
Ing. Jana Hôrková, v.r.
